Sena Ncobeni Bafwide Balakonzya Kupona Alimwi?
Sena inga mwaingula kuti . . .
inzya?
peepe?
ambweni?
NCOLYAAMBA BBAIBBELE
“Kuyooba bubuke.”—Milimo 24:15, Busanduluzi bwa Nyika Mpya.
MBOMUKONZYA KUGWASYIGWA
Mulakonzya kuumbulizyigwa ciindi nomwafwidwa bayandwa banu.—2 Bakolinto 1:3, 4.
Inga camupa kutaciindizya kuyoowa lufwu.—Bahebulayo 2:15.
Mulakonzya kuba abulangizi bwini-bwini bwakuyootambula bayandwa banu ibayoobusyigwa kuzwa kulufwu.—Johane 5:28, 29.
SENA NCOBENI TULAKONZYA KUSYOMA NCOLYAAMBA BBAIBBELE?
Inzya, akaambo katwaambo ootu totatwe:
Leza nkasensa kabuumi. Bbaibbele lyaamba kuti Jehova Leza ‘nkasensa kabuumi.’ (Intembauzyo 36:9; Milimo 17:24, 25) Ooyo iwakalenga zyintu zyoonse zipona, ncobeni ulijisi nguzu zyakubusya muntu wakafwa.
Kaindi Leza wakabusya bantu kuzwa kulufwu. Ibbaibbele lilaamba ziindi zili lusele kujatikizya bantu ibakabusyigwa anyika. Akati kabantu aaba, bamwi bakali bana, bapati, baalumi, alimwi abamakaintu. Bamwi bakafwide buyo kwaciindi cisyoonto, pele umwi wakali mucuumbwe mazuba one!—Johane 11:39-44.
Leza uliyandide kuyoobusya bafwide. Jehova taluyandi lufwu; ulubona kuti ngusinkondo. (1 Bakolinto 15:26) ‘Uliyandide’ kumuzunda sinkondo ooyu, nkokuti kulumana lufwu kwiinda mububuke. Uliyandide kuyoobusya bantu mbayeeya kutegwa bakapone alimwi anyika.—Jobu 14:14, 15.
INO MUYEEYA BUTI?
Nkaambo nzi ncotucembaalila akufwa?
Ibbaibbele lilawiingula mubuzyo ooyu mulugwalo lwa MATALIKILO 3:17-19 alwa BALOMA 5:12.
bem_Latn bem_Latn kam_Latn ibo_Latn zul_Latn cjk_Latn bem_Latn run_Latn bem_Latn kon_Latn bem_Latn tsn_Latn cjk_Latn bem_Latn bem_Latn bem_Latn run_Latn kin_Latn bem_Latn